
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1303 

15 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση - τροποποίηση του άρθρου 19του Κανο¬ 
νισμού Οργανωτικής Διάρθρωσης και Λειτουργίας 

των υπηρεσιών του ΕΛ.Γ.Α. 1 

Ίδρυση Γυμνασίου Μεσαγρού Αίγινας. 2 

Σύσταση Δημοτικής Επιχείρησης στον Δήμο Σοφά¬ 
δων, με την επωνυμία «ΑΝΑΠΤΥΞΙΑΚΗ ΔΗΜΟΤΙΚΗ 
ΕΠΙΧΕΙΡΗΣΗ ΣΟΦΑΔΩΝ (ΑΝ.Δ.Ε.Σ.)». 3 


ΑΠΟΦΑΣΕΙ Σ 

Αριθ. 301861 (1) 

Συμπλήρωση - τροποποίηση του άρθρου 19 του Κανονι¬ 
σμού Οργανωτικής Διάρθρωσης και Λειτουργίας των 
υπηρεσιών του ΕΛ.Γ.Α. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 8 παρ. 2 περ.α', 12 περ.γ', 13 παρ.2 και 
14παρ.15του ν. 1790/1988 (ΦΕΚΑ 134) «Οργάνωση και 
Λειτουργία Οργανισμού Ελληνικών Γεωργικών Ασφαλί¬ 
σεων (ΕΛ.Γ.Α.) και άλλες διατάξεις», όπως αυτός ισχύει. 

β) Του άρθρου 7παρ.1 του ν. 2945/2001 (ΦΕΚΑ 223). 

γ) Του άρθρου 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
άρθρο πρώτο του π.δ 63/2005 (ΦΕΚ Α' 98). 

2. Την υπ’ αριθμ. ΔΙΔΚ/Φ, 1/2/6139/2004 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (ΦΕΚ Β' 527). 

3. Την υπ’ αριθμ. 110/8.7.2005 απόφαση του Διοικητι¬ 
κού Συμβουλίου του ΕΛ.Γ.Α. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 


σμού του Οργανισμού Ελληνικών Ασφαλίσεων - Ν.Π.Ι.Δ., 
αποφασίζουμε: 

Εγκρίνουμε τη συμπλήρωση -τροποποίηση του άρθρου 
19 του Κανονισμού Οργανωτικής Διάρθρωσης και Λει¬ 
τουργίας των Υπηρεσιών του ΕΛ.Γ.Α., ως εξής: 

Στο άρθρο 19 του Κανονισμού Οργανωτικής Διάρθρω¬ 
σης και Λειτουργίας των Υπηρεσιών του ΕΛ.Γ.Α., προστί¬ 
θεται δεύτερη παράγραφος, ως εξής: 

«2. Για λόγους υπηρεσιακών αναγκών επιτρέπεται με 
αποφάσεις του Προέδρου του ΕΛ.Γ.Α. η διάρθρωση των 
Τμημάτων σε Γραφεία, με ταυτόχρονη κατανομή αρμο¬ 
διοτήτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΠΟΣΤ. ΑΝΔΡΕΟΥΛΑΚΟΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 91498/Δ4 (2) 

Ίδρυση Γ υμνασίου Μεσαγρού Αίγινας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 5του ν. 1566/1985 (Α' 167), σε συνδυα¬ 
σμό με το άρθρο 11 του ν. 1966/1991 (Α' 147). 

β) Του άρθρου 56 του ν. 1566/1985 (Α' 167) σε συνδυα¬ 
σμό με τις διατάξεις του άρθρου 6 του ν. 2043/1992 (Α' 79) 
και ταυ άρθρου 2 του ν. 1304/1982 (Α' 144) και των σχετι¬ 
κών αποφάσεων καθορισμού των περιοχών αρμοδιότη¬ 
τας των Διευθύνσεων και Γ ραφείων Δευτεροβάθμιας Εκ¬ 
παίδευσης. 

γ) Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα [π.δ. 63/2005 (Α' 
98)]. 

2. Την υπ’ αριθμ. 37876/ΣΤ5/26.4.2004 κοινή απόφαση 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

3. Την υπ’ αριθμ. 14650/ΔΙΟΕ.85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 

4. Τοπ.δ. 81/2002 (Α'57) «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών». 

5. Την πρόταση του 4ου Γραφείου Δευτεροβάθμιας Εκ¬ 
παίδευσης (έγγραφο αριθ. 5084/15.7.2005). 

6. Το γεγονός ότι από τις διατάξεις της παρούσας προ- 
καλείται δαπάνη σε βάρος α) του κρατικού προϋπολογι¬ 
σμού ύψους 1.800 ευρώ για τοτρέχον οικονομικό έτος και 
5.400 ευρώ περίπου, για καθένα από τα επόμενα πέντε (5) 
οικονομικά έτη. 

Η εκ 1.800 ευρώ (740,00 ευρώ επίδομα θέσης και 1.060 
ευρώ επίδομα ειδικής απασχόλησης) δαπάνη οικονομι¬ 
κού έτους 2005 θα αντιμετωπιστεί από πιστώσεις του 
κρατικού προϋπολογισμού (ΚΑΕ 0227 Ε.Φ. 19-220 του 
ΥΠΕΠΘ). 

Η εκ 5.400 ευρώ ετήσια δαπάνη για καθένα από τα πέ¬ 
ντε (5) επόμενα οικονομικά έτη θα αντιμετωπιστεί με την 
πρόβλεψη και εγγραφή ισόποσης πίστωσης στον Κ.Α.Ε. 
0227 του Ε.Φ. 19-220 του ΥΠ.Ε.Π.θ. στον κατ’ έτος προϋ¬ 
πολογισμό ενός εκάστου των πέντε (5) επόμενων οικονο¬ 
μικών ετών. 

β) του προϋπολογισμού του Δήμου Αίγινας ύψους κατά 
το έτος 2005 και 8.400 ευρώ για κάθε ένα από τα επόμενα 
οικονομικά έτη που θα αντιμετωπίζεται από τους ΚΑΠ. 

γ) του προϋπολογισμού της Ο.Σ.Κ. Α.Ε. ύψους 5.800 ευ¬ 
ρώ για το έτος 2005 που θα καλυφθεί από πιστώσεις του 
προϋπολογισμού της εν λόγω Α.Ε., αποφασίζουμε: 

Ιδρύεται από το σχολικό έτος 2005-2006 στη Διεύθυνση 
Δευτεροβάθμιας Εκπαίδευσης Πειραιά στο 4ο Γ ραφείο 
το Γυμνάσιο Μεσαγρού Αίγινας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΚΑΛΟΣ 

-♦- 

Αριθ. 12567 (3) 

Σύσταση Δημοτικής Επιχείρησης στον Δήμο Σοφάδων, με 
την επωνυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙ¬ 
ΡΗΣΗ ΣΟΦΑΔΩΝ (ΑΝ.Δ.Ε.Σ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (Φ.Ε.Κ. 107/Α) «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις». 

2. Τις διατάξεις των άρθρων 277 του Δημοτικού και Κοι¬ 
νοτικού Κώδικα (π.δ. 410/95 ) σύμφωνα με τις οποίες οι 
Δήμοι και οι Κοινότητες μπορούν να συνιστούν δικές τους 
επιχειρήσεις για: α)Την εκτέλεση έργωνπου έχουν σκοπό 
την εξυπηρέτηση του κοινού καθώς και για την οικονομι¬ 
κή εκμετάλλευση των έργων αυτών, β) Την παραγωγή 
αγαθών ή την παροχή υπηρεσιών που έχουν σκοπό την 


εξυπηρέτηση του κοινού, και γ) Την ανάπτυξη δραστη¬ 
ριοτήτων που έχουν σκοπό την πραγματοποίηση εσόδων. 

3. Τις διατάξεις των άρθρων 278,279,280,281,282,283 
και 284 του Δημοτικού και Κοινοτικού Κώδικα (π.δ. 
410/1995). 

4. Τις διατάξεις του άρθρου 29Ατου ν. 1558/1985 σχετι¬ 
κά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

5. Τις διατάξεις του άρθρου 25 παρ. 12 του ν. 2539/1997 
(Φ.Ε.Κ. 244/4.12.1997) «Συγκρότηση της Πρωτοβάθμιας 
Τοπικής Αυτοδιοίκησης». 

6. Την υπ’ αριθμ. 25027/9.4.1984 (ΦΕΚ 244/Α719.4. 
1984) απόφαση του Υπουργού Εσωτερικών, όπως αυτή 
τροποποιήθηκε με την παρ. 12 του άρθρου 5 του ν. 2307/ 
1995. 

7. την υπ’ αριθμ. 208/2005 απόφαση του Δημοτικού 
Συμβουλίου Δήμου Σοφάδων, με την οποία αποφασίζεται 
η σύσταση Δημοτικής Επιχείρησης με την επωνυμία: 
«ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΣΟΦΑΔΩΝ 
(ΑΝ.Δ.Ε.Σ.)», σύμφωνα με όσα αναγράφονται σ’ αυτή. 

8. Την πλήρη οικονομοτεχνική μελέτη η οποία συνετάγη 
σχετικά με τους σκοπούς και τη λειτουργία της ανωτέρω 
επιχείρησης και με την οποία συμφωνεί η πλειοψηφία του 
Δημοτικού Συμβουλίου, αποφασίζουμε: 

1. Εγκρίνουμε την υπ’ αριθμ. 208/2005 απόφαση του 
Δημοτικού Συμβουλίου Δήμου Σοφάδων, με την οποία 
αποφασίζεται η σύσταση Δημοτικής Επιχείρησης με την 
επωνυμία: «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΣΟ¬ 
ΦΑΔΩΝ (ΑΝ.Δ.Ε.Σ.)», η οποία διέπεται από τις διατάξεις 
των άρθρων 277, 278, 279, 280, 281,282, 283 και 284 του 
Δημοτικού και Κοινοτικού Κώδικα (π.δ. 410/1995). 

2. ΣΚΟΠΟΣ της Επιχείρησης είναι: 

• Η υποστήριξη του Δήμου και των τοπικών φορέων για 
την υλοποίηση πολιτικών και δράσεων, που θα βελτιώ¬ 
νουν την ποιότητα ζωής και θα αναδεικνύουν τους Σοφά¬ 
δες σε κέντρο παροχής υπηρεσιών στην ευρύτερη περιο¬ 
χή (Τεχνική υποστήριξη Τοπικών Αναπτυξιακών Προ¬ 
γραμμάτων, ανάληψη ερευνών, μελετών, επιμορφωτικών 
και άλλων προγραμμάτων, συντονισμός των αναπτυξια¬ 
κών προγραμμάτων των φορέων προγραμματισμού και 
τεχνική υποστήριξη στην υλοποίηση προγραμμάτων χρη¬ 
ματοδοτούμενα τόσο από εθνικούς όσο και από κοινοτι¬ 
κούς πόρους και συνεργασίες με άλλες Δημοτικές Επι¬ 
χειρήσεις ή Αναπτυξιακούς Φορείς όποτε είναι απαραίτη¬ 
τη η επίτευξη οικονομίας κλίμακας). 

• Η στήριξη και διάδοση της εν γένει πολιτιστικής και 
καλλιτεχνικής δημιουργίας έτσι ώστε να προωθούνται, 
οργανώνονται και να υλοποιούνται πάσης φύσεως πολιτι¬ 
στικές, πνευματικές, φεστιβαλικές, καλλιτεχνικές, αθλη¬ 
τικές και λοιπές εκδηλώσεις [Η λειτουργία της μουσικής 
σχολής Σοφάδων (όχι το ΝΠΔΔ «Δημοτική Μουσική Σχο¬ 
λή Σοφάδων»), δημιουργία βιβλιοθηκών, αναγνωστή¬ 
ριων, χώρων διαλέξεων, κινηματογραφικών προβολών 
και εκθέσεων]. 

• Η διατήρηση, προώθηση και προβολή της αγροτικής 
και πολιτιστικής κληρονομιάς της περιοχής καθώς και η 
συγκέντρωση και προβολή του λαογραφικού θησαυρού 
της πόλης των Σοφάδων και της ευρύτερης περιοχής 
[(διαχείριση εκμετάλλευση, συντήρηση και διάθεση κατά 
τον καλύτερο δυνατό τρόπο του Πνευματικού Κέντρου 
και του Λαογραφικού Μουσείου (μετά την κατάργησητων 
αντίστοιχων ΝΠΔΔ)]. 

• Η ευαισθητοποίηση, πληροφόρηση και υποστήριξη 
των δημοτών για την ενσωμάτωση θεμάτων περιβαλλο¬ 
ντικής προστασίας και ποιότητας στην παραγωγική διαδι¬ 
κασία αλλά και στην καθημερινή ζωή (Σχεδιασμός και 
υλοποίηση προγραμμάτων αγροτικής ανάπτυξης, προ¬ 
γραμμάτων προστασίας και ανάδειξης του ανθρωπογε- 
νούς και του φυσικού περιβάλλοντος). 

• Η υποκίνηση της κοινωνικής ανάπτυξης και γενικότε¬ 
ρα της ανάπτυξης της περιοχής του Δήμου Σοφάδων 
(Σχεδιασμός & υλοποίηση προγραμμάτων πρόληψης και 
καταπολέμησης του κοινωνικού αποκλεισμού, του ρατσι¬ 
σμού, της ξενοφοβίας και κάθε είδους διακρίσεων, η συ¬ 
νολική παρέμβαση στον πληθυσμό των ευπαθών ομάδων, 
ανάπτυξη δικτύων με επιχειρήσεις και φορείς, ενεργοποί¬ 
ηση εθελοντών). 

• Η υποστήριξη της διοργάνωσης και της συνεχούς 
βελτίωσης του καρναβαλιού [μετά την κατάργηση του 
ΝΠΔΔ «Καρναβάλι Δήμου Σοφάδων» (Αναζήτηση χορη¬ 
γών και συνεργασιών για τη διοργάνωση του Καρναβαλι¬ 
ού, η δημιουργία μόνιμων εγκαταστάσεων προετοιμα¬ 
σίας, διοργάνωσης, ανάπτυξης καιπαρουσίαςτου υλικού 
της μεγάλης παρέλασης, δημιουργία γραφείου τύπου για 
καλύτερη ενημέρωση του κοινού, προβολή και διαφήμιση 
της πόλης, του Καρναβαλιού και της αγοράς των Σοφά¬ 
δων)]. 

• Η τουριστική αξιοποίηση του Δήμου Σοφάδων καιτης 
ευρύτερης περιοχής. 

• Η κάλυψη των αναγκών άθλησης κάθε ηλικίας και φύ¬ 
λου (λειτουργία, διαχείριση, εκμετάλλευση και διάθεση 
κατά τον καλύτερο δυνατό τρόπο των αθλητικών κέ¬ 
ντρων, γυμναστηρίων, χώρων αθλοπαιδιών και γυμναστι¬ 
κής και έπειτα από την παραχώρηση του Δήμου, πληντου 
Δημοτικού Γυμναστηρίου). 

• Η αναζήτηση πόρων από ανταγωνιστικά προγράμμα¬ 
τα και άλλους ιδιωτικοοικονομικούς φορείς έτσι ώστε να 
λειτουργεί η επιχείρηση με ιδιωτικοοικονομικά κριτήρια. 

• Η παροχή διαφημιστικών υπηρεσιών (υπαίθρια δια¬ 
φήμιση, εξωτερικές διαφημίσεις, εκμετάλλευση τωντοπι- 
κών μέσων ενημέρωσης, πραγματοποίηση εκδόσεων [βι¬ 
βλίων, περιοδικών και άλλων εντύπων] με θέματα που 
έχουν σχέση με το αντικείμενο της επιχείρησης και η ανα¬ 
ζήτηση και η διάχυση της πληροφορίας μέσω της αξιο¬ 
ποίησης των τοπικών μέσων και του διαδικτύου κ.λ.π.). 

• Παρεμβάσεις ήπιου χαρακτήρα σε κοινόχρηστους 
χώρους και χώρους πρασίνου (Αναδασώσεις χώρων, δη¬ 
μιουργία έργων πρασίνου, αναπλάσεις χώρων, καθαρι¬ 
σμός εξωτερικών χώρων). 

3. ΔΙΟΙΚΗΣΗ: Η Δημοτική επιχείρηση θα διοικείται από 
εννιαμελές (9) Διοικητικό Συμβούλιο, τα μέλη του οποίου 
ορίζονται μαζί με τους αναπληρωτές τους, από το Δημο¬ 
τικό Συμβούλιο του Δήμου Σοφάδων (σύμφωνα μετις δια¬ 
τάξεις του άρθρου 278 του π.δ. 410/85). 

Από τα μέλη του Διοικητικού Συμβουλίου: 

α) Οι επτά (7) θα είναι αιρετοί εκπρόσωποι του Δήμου 
από τους οποίους οι πέντε (5) θα είναι από την πλειοψη- 
φία και οι δύο (2) από την μειοψηφία. 

β) Δύο (2) μέλη θα είναι δημότες του Δήμου Σοφάδων 
που ασφαλώς θα πρέπει να έχουν σχέση με το αντικείμε¬ 
νο και τους σκοπούς της επιχείρησης. Ένας από τους δη¬ 
μότες θα πρέπει να είναι εκπρόσωπος κοινωνικού φορέα 
του Δήμου (Επαγγελματική Ένωση). 


Σε περίπτωση που ο αριθμός των εργαζομένων στην 
επιχείρηση υπερβεί τους είκοσι (20), ένα από τα αιρετά 
μέλη της πλειοψηφίας θα ανπκατασταθεί από τον εκπρό¬ 
σωπο των εργαζομένων. 

Το Δημοτικό Συμβούλιο θα ορίζει από τα μέλη του Διοι¬ 
κητικού Συμβουλίου της επιχείρησης τον Πρόεδρο και 
τον Αντιπρόεδρο αυτής (άρθρο 278π.δ. 410/1995 παρ. 3). 

4. Η θητεία του Διοικητικού Συμβουλίου της επιχείρη¬ 
σης θα ακολουθεί την θητεία της Δημοτικής αρχής. Λε¬ 
πτομέρειες για τη θητεία του Διοικητικού Συμβουλίου πε- 
ριέχονται στην αριθ. 25027/9.4.1984 απόφαση του 
Υπουργού Εσωτερικών και ειδικότερα στα άρθρα της 2 
και 3. 

5. Η επιχείρηση εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός είναι απών ή κωλύεται από τον 
αντιπρόεδρο. 

6. ΕΔΡΑ: Έδρα της επιχείρησης ορίζεται η πόλη των Σο¬ 
φάδων, έδρατου Δήμου Σοφάδωντου Νομού Καρδίτσας. 

7. ΔΙΑΡΚΕΙΑ: Η διάρκεια της επιχείρησης ορίζεται για 
εκατό (100) έτη από την δημοσίευση της απόφασης στην 
εφημερίδα της Κυβερνήσεως. 

8. ΑΡΧΙΚΟ ΚΕΦΑΛΑΙΟ: Ο Δήμος Σοφάδων διαθέτει στην 
επιχείρηση το χρηματικό ποσό των 100.000,00 ευρώ ως 
αρχικό κεφάλαιο. 

9. ΠΟΡΟΙ: Οι πόροι της Επιχείρησης είναι τα έσοδα από 
την άσκηση της δραστηριότητάςτης και οι πρόσοδοι από 
την κινητή και ακίνητη περιουσία της, δάνεια, κληρονο¬ 
μιές, εισφορές, δωρεές και λοιπές επιχορηγήσεις, εθνι¬ 
κές ή ευρωπαϊκές (Επιδοτήσεις προγραμμάτων ΟΑΕΔ, 
Διοργάνωση εκδηλώσεων, Διοργάνωση πολιτιστικών εκ¬ 
δηλώσεων, Παροχή διαφημιστικών υπηρεσιών, Ενοικία- 
ση μηχανήματος διαγραμμίσεων οδών, Έσοδα διδά¬ 
κτρων Μουσικής Σχολής, Κινηματογράφος, Ενοικίαση αί¬ 
θουσας για διάφορες εκδηλώσεις, Αναθέσεις έργων 
Τοπικών Φορέων, Πόροι από Ευρωπαϊκά ή Εθνικά Αντα¬ 
γωνιστικά Προγράμματα). 

10. ΠΕΡΙΟΥΣΙΑ: Η επιχείρηση κατά την σύστασή της δεν 
διαθέτει περιουσιακά στοιχεία. 

11. ΣΧΕΤΙΚΑ ΜΕ ΤΗ ΔΙΑΛΥΣΗ ΤΗΣ ΕΠΙΧΕΙΡΗΣΗΣ 

Η Επιχείρηση διαλύεται: 

α) Με απόφαση του Δημοτικού Συμβουλίου, με απόλυ¬ 
τη πλειοψηφίατων μελώντου και με σχετική απόφαση του 
Γενικού Γραμματέα της Περιφέρειας που δημοσιεύεται 
στην εφημερίδα της Κυβερνήσεως. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της επιχείρησης. 

12. ΣΧΕΤΙΚΑ ΜΕ ΤΗΝ ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

Την διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της Επιχείρη¬ 
σης. Το υπόλοιπο περιέρχεται στον Δήμο. 

13. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτεία της επιχείρησης διέπεται από τις 
σχετικές με τις Δημοτικές και Κοινοτικές επιχειρήσεις δια¬ 
τάξεις του π.δ. 410/1995 καθώς και από την υπ’ αριθ. 

25027/9.4.1984 απόφαση του Υπουργού των Εσωτερικών 
(ΦΕΚ 244/ Β'/19.4.1984). 

14. Αναπόσπαστο τμήμα της παρούσας αποτελεί η οι¬ 
κονομοτεχνική μελέτη με την οποία συμφωνεί η πλειοψη- 
φία του Δημοτικού Συμβουλίου. 

15. Από την απόφαση αυτή προκαλείται εφάπαξ δαπά¬ 
νη σε βάρος του προϋπολογισμού του Δήμου Σοφάδων 
ύψους 100.000 ευρώ. Για την ανωτέρω δαπάνη έχει εγ¬ 
γράφει σχετική πίστωση στον Κ.Α 70-7511.01 του προϋ¬ 


πολογισμού του Δήμου έτους 2005, ύστερα από τροπο¬ 
ποίησή του, η οποία έγινε με την υπ’ αριθμ. 216/2005 από¬ 
φαση του Δημοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 13 Σεπτεμβρίου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




